text: 55- årig mand udsat for hjemmerøveri 
  28 februar 2015 kl. 12.57
  To hjemmerøvere dukkede lørdag morges op som ubudne gæster på Gl. Jernbanegade i Horsens
  Klokken lidt i otte i morges fik en 55-årig mand i Horsens et besøg, han helst havde været foruden. To hjemmerøvere tvang sig adgang til hans lejlighed for at stjæle 4.000 kroner
  Politiets teknikkere, hunde og efterforskere ankom efterfølgende til stedet for at afsøge gerningsstedet samt at afhøre den mand, det er gået udover. Manden der boede i lejligheden har, efter politiets første vurdering, ikke haft fysiske skavanker af røveriet.
  Politiet har spurgt naboer om et signalement af de to gerningsmænd, men det har ikke været muligt for politiet at komme en beskrivelse af de to nærmere.
  Har man oplysninger fra eller omkring Gl. Jernbanegade i Horsens i morges, opfordrer politiet folk til at kontakte dem. Det gøres på 114.
  